	Ставаше все по-трудно да носи Одра. Не заради течението — то бе отслабнало — а заради дълбочината. _Скоро ще се наложи да я влача на буксир_, помисли той. От дясната му страна крачеше Бевърли, отляво Бен; когато извиваше глава, можеше да види и Ричи зад Бен. Сега се препъваха на всяка крачка. Дъното на тунела беше неравно, отрупано с купища боклуци — може би тухли. А отпред нещо стърчеше от водата като нос на потъващ кораб.